Държавен вестник, бр. 92, 2025 г., стр. 168

СТР.  168	
Д Ъ Р Ж А В Е Н  В Е С Т Н И К 	
БРОЙ  92
МИНИСТЕРСТВО 
НА ВЪТРЕШНИТЕ РАБОТИ
ИНСТРУКЦИЯ № 8121з-1249
от 14 октомври 2025 г.
за реда и организацията за извършване на 
граничните проверки на граничните контрол­
но-пропускателни пунктове
Д Я Л  П Ъ Р В И
ОБЩИ ПОЛОЖЕНИЯ
Чл. 1. Тази инструкция определя органи­
зацията и реда за извършване на граничните 
проверки на граничните контролно-пропуска­
телни пунктове (ГКПП) от органите на Главна 
дирекция „Гранична полиция“ (ГДГП) при 
Министерството на вътрешните работи (МВР).
Чл. 2. (1) Граничната проверка представ­
лява система от последователни действия 
и организационни мерки по отношение на 
всяко преминаващо през ГКПП на Република 
България лице с цел установяване на негова­
та самоличност, наличието на необходимите 
условия за преминаване през държавната 
граница и липсата на мерки, ограничаващи 
движението му през територията на държа­
вите членки.
(2) Граничните проверки включват и про­
верки на превозните средства и вещите във 
владение на лицата, които преминават през 
границата.
Чл. 3. (1) Граничните проверки се извърш­
ват на граничните контролно-пропускателни 
пунктове на обособени за целта работни места.
(2) Обособените работни места, на които 
се извършват гранични проверки на всички 
преминаващи през ГКПП лица, представляват 
проверка на първа линия.
(3) Граничната проверка на втора линия 
се извършва на обозначени специализирани 
работни места, на които се извършват послед­
ващи проверки на граждани на трети страни, 
както и допълнителните контролни процедури 
на лица, които се ползват с право на свободно 
движение съгласно правото на Съюза.
(4) Граничните проверки на първа линия 
могат да се извършват и извън обособените 
работни места, включително на борда на пла­
вателни съдове, въздухоплавателни средства, 
пътнически влакове и автобуси.
(5) Граничните проверки на първа линия 
могат да се извършват чрез електронни гишета 
за автоматизирана гранична проверка и чрез 
мобилни устройства.
Чл. 4. Граничните проверки могат да се 
извършват съвместно с компетентните органи 
на друга държава на територията на друга 
държава или на територията на Република 
България, когато това е предвидено в меж­
дународен договор.
Чл. 5. Граничната проверка е основният 
вид граничен контрол на ГКПП, който може 
да се извършва едновременно с някой от дру­
гите видове граничен контрол.
Чл. 6. Граничната проверка се извършва 
при зачитане на човешкото достойнство, без 
дискриминация на лицата на основание пол, 
раса или етнически произход, религия или 
вероизповедание, увреждания, възраст или 
сексуална ориентация.
Д Я Л  В Т О Р И
ОРГАНИЗАЦИЯ НА ГРАНИЧНИТЕ  
ПРОВЕРКИ
Г л а в а  п ъ р в а
РЪКОВОДСТВО
Чл. 7. Директорът на ГДГП и неговият за­
местник, с възложени функции по управление 
на Дирекция „Граничен контрол“ в ГДГП, 
осъществяват общата организация, ръковод­
ство и контрол на граничните проверки.
Чл. 8. (1) ГДГП осъществява методическо 
ръководство, контрол и помощ на територи­
алните звена по изпълнението на задачите, 
свързани с организацията, управлението и 
осигуряването на граничните проверки.
(2) Функциите по ал. 1 се изпълняват чрез:
1. планиране и провеждане на мероприятия 
за подобряване на организацията и повиша­
ване ефективността на граничните проверки;
2. организиране и осъществяване на систем­
на методическа помощ и контрол в регионал­
ните дирекции „Гранична полиция“ (РДГП), 
граничните полицейски управления (ГПУ) 
и ГКПП по планирането, организирането и 
извършването на граничните проверки;
3. изучаване и обобщаване на положи­
телния опит и разработване на становища и 
методически указания за неговото внедряване;
4. планиране, организиране и провеждане 
на мероприятия за подобряване на взаимо­
действието между звената на ГДГП, с други­
те структури на МВР, държавните органи с 
контролни правомощия в зоните на ГКПП и 
министерствата и ведомствата, имащи отно­
шение към граничния контрол.
Чл. 9. Директорите на РДГП и техните за­
местници, с възложени функции на управление 
по направление граничен контрол, отговарят 
за цялостната организация, ръководството и 
контрола при извършване на граничните про­
верки на ГКПП в районите на действие, като:
1. следят постоянно и изучават оператив­
ната обстановка и при промяна планират, 
организират и провеждат своевременни, 
ефективни и целенасочени мероприятия за 
реакция;
2. организират и осъществяват методиче­
ската помощ и контрол в подчинените струк­
турни звена по организацията и извършването